Zali Steggall

Zali Steggall (s. 14. huhtikuuta 1974 Sydney) on australialainen alppihiihtäjä, joka kilpaili maailmancup-tasolla vuosina 1993–2002. Hän kilpaili lähes yksinomaan pujottelussa.

Steggall saavutti pronssia Naganon olympialaisten 1998 Hilde Gergin ja Deborah Compagnonin jälkeen hävittyään noin kolme kymmenystä voittajalle – kakkossijaan eroa oli puolestaan noin kaksi kymmenystä. Lisäksi hän saavutti Vailin MM-rinteillä 1999 kultaa niin ikään pujottelusta yli sekunnin erolla Pernilla Wibergiin. Mitalejaan lukuun ottamatta hän ei juuri menestynyt arvokisatasolla, muuten parhaana sijoituksenaan pujottelun 22:s tila Lillehammerin olympialaisissa 1994.

Maailmancupissa Steggall saavutti yhden voiton; Park Cityn pujottelussa 23. marraskuuta 1997. Lisäksi hän oli toinen Mammoth Mountainin pujottelussa noin vuotta myöhemmin. Viimeksi mainitulla kaudella hän oli pujottelucupin yhdeksäs.

Lähteet 
 

Australialaiset alppihiihtäjät
Australialaiset olympiamitalistit
Vuonna 1974 syntyneet
Elävät henkilöt